title: Lawsonia inermis
text: A Lawsonia inermis, conoixita popularment como henna, ye a unica especie d'o chenero Lawsonia, d'a familia d'as litracias.
  
  Caracteristicas
  Ye un matullo de 2–6 m d'altaria con fuellas chicotas, oposatas, enteras, sin pelos, subsésils, elipticas y de forma alto u baixo lanceolata de 1.5–5.0 cm x 0.5–2 cm.
  
  As fuellas s'han emplegato dende tiempos antigo ta obtener henna, producto ideyal ta tenyir a piel humana. Con a henna se pueden fer tatuaches temporals.  O nombre "henna" proviene de l'arabe حِنَّاء, AFI: ħinna. Lo nombre mas conoixiu en aragonés clasico ye alfenya y se'n tien notorio por quantos peaches y pontaches que la quaternan entre as suyas mercadurías.
  
  Usos y tradicions
  
  A henna se fa servir muito ta fer disenyos de color roya fosca en as mans y pietz d'as chiquetas d'os países d'Orient Proximo, o subcontinent indio y Africa d'o norte mas que mas antis d'a voda. Tenyir as mans con henna, con disenyos complicats u no pas, fa parti d'as tradicions d'as mesachas de muitos países antis d'a cerimonia d'o matrimonio. O ritual de tenyir as mans y os pietz d'a novia de royo lo celebran tanto os musulmans como os hindús, cristianos, chodigos y zoroastrians d'as zonas a on que se practica o costumbre.
  
  A pasta se prepara picando as fuellas con un mortero; a henna tamién se fa servir ta tenyir o cabello de color roya. Se puet ixecar y alzar en forma de polvos y se pueden fer preparacions a base d'henna que dan una color negra.
  
  A pasta d'henna se deixa sobre as mans un buen ratet y dimpués se lava con augua. Frotando as mans con aceite de mostaza a color se torna mas intensa, amanando-se a o narancha u royo/marrón fosco. Pasatas unas semanas a color fosca orichinal d'a henna va desapareixendo china-chana deixando una color narancha y dimpués tornando a la color natural d'a piel.
  
  Referencias
  
  Vinclos externos 
  
   The Henna Page
  
  Lythraceae